ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 20/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetusta Jumalan todellisesta luonnosta.
Olen opettanut todella paljon tärkeitä ja vapauttavia asioita.
Ne muuttavat suhteesi Jumalaan muuttamalla käsityksesi Hänestä.
Vanhan testamentin laki on aiheuttanut monille paljon ongelmia.
Laissa ei ole vikaa, mutta sitä on ymmärretty ja sovellettu väärin.
Olen luultavasti käyttänyt puolet koko opetussarjasta siihen, -
että olen osoittanut, miksi laki alun perin annettiin.
En ehdi kerrata kaikkea. Opetus on saatavana kirjana, CD:llä ja DVD:llä.
Vaikka olen jo pitkällä, jatkan sarjaa vielä ja opetan aiheesta vähän lisää.
Opetus on ollut väkevää asiaa. Suosittelen, että hankit materiaalit, -
jos sinulta on jäänyt jokin jakso väliin tai vaikkei olisikaan.
Nettisivuiltamme voit myös katsoa kaikki edelliset lähetykset.
Olen opettanut tästä satoja kertoja, mutta saan siitä jotain uutta irti -
joka kerta, kun opetan siitä. Tiedän siis omasta kokemuksestani, -
että kertaus on opintojen äiti. Uskon, että sama pätee sinuunkin.
Siksi suosittelen, että opiskelet tätä asiaa nettisivujemme kautta -
tai tilaat materiaalit. Sinun tulee juurtua tähän perusopetukseen.
Edellisissä jaksoissa olen opettanut paljon Galatalaiskirjeestä.
Olen puhunut luvuista 1, 3 ja 4. Galatalaiskirjeen luvussa 5 -
Paavali esittää radikaaleja väitteitä, jotka loukkaisivat nykyisin monia.
Ne ovat kuitenkin Raamatussa ja käsittelevät lakia ja sitä, -
miksi laki annettiin. Sen ei ollut tarkoitus luoda suhdetta Jumalaan.
Sen tehtävä oli osoittaa, että tarvitsemme suhdetta Jumalaan -
emmekä voi saavuttaa sitä omilla ponnistuksillamme, -
vaan tarvitsemme armoa. Gal. 5:1 "Vapauteen Kristus vapautti meidät.
Pysykää siis lujina, älkääkä antako uudestaan sitoa itseänne -
orjuuden ikeeseen." Tämä olisi ehkä vaikuttavampaa, -
jos opettaisin Galatalaiskirjeestä jae jakeelta. Paavali on puhunut -
vapaudesta, joka meillä on, kun emme ole VT:n lain alaisia.
Edellisissä jakeissa 4. luvun lopussa hän käytti vertauskuvana -
Abrahamia ja Saara sekä Iisakia, lupauksen lasta -
erotuksena Abrahamin ja Hagarin pojasta, joka syntyi luonnollisesti.
Siinä käskettiin ajaa pois orjatar lapsineen, mikä tarkoitti lakia.
Emme voi saada suhdetta Jumalaan lain kautta. Gal. 4:30 -
"Mutta mitä sanoo Raamattu? 'Aja pois orjatar poikinensa; -
sillä orjattaren poika ei saa periä vapaan vaimon pojan kanssa.'
Niin me siis, veljet, emme ole orjattaren lapsia, vaan vapaan."
Tämä siis tarkoittaa, että olemme armon alla, emme lain.
Seuraava jae: "Vapauteen Kristus vapautti meidät. Pysykää siis lujina, -
älkääkä antako uudestaan sitoa itseänne orjuuden ikeeseen."
Meidän on siis pysyttävä lujina evankeliumissa ja armossa, -
joka kuuluu uuteen liittoon, emmekä saa palata lain orjuuteen.
Kunpa voisin saada kaikki uskomaan, että tämä tarkoittaa juuri tätä, -
kun jae luetaan asiayhteydessään.
5:2 "Katso, minä, Paavali, sanon teille, että jos ympärileikkautatte itsenne, -
niin Kristus ei ole oleva teille miksikään hyödyksi."
Ympärileikkaus ei ollut ongelma. Paavalikin oli ympärileikattu.
Jakeessa Fil. 3:5 hän kertoo noudattaneensa lakia kuin fariseus.
Hänet oli myös ympärileikattu 8. päivänä Mooseksen lain mukaan.
Ympärileikkaus ei siis ole ongelma, mutta jos luotamme lakiin -
ja siihen, kuinka hyvin noudatamme lain käskyjä, -
"...niin Kristus ei ole oleva teille miksikään hyödyksi."
Jeesus on paras asia, mitä maailmalle on ikinä tapahtunut, -
varsinkin niille, jotka uskovat Häneen. Saamme Jeesuksen kautta -
aivan valtavasti upeita asioita, mutta silti Paavali sanoo, -
ettei Hänestä ole hyötyä sille, joka luottaa ympärileikkaukseensa -
ja siihen, että noudattaa kaikkia lain vaatimuksia.
Uskon, että joukossanne on ihmisiä, jotka ovat kohdanneet Jumalan, -
uskoneet Jeesukseen ja saaneet pelastuksen. Jos kuolisitte nyt, -
menisitte heti Herran luo ja eläisitte ikuisesti Hänen kanssaan.
Joukossanne on todellisia, uudestisyntyneitä kristittyjä, -
joille ei ole tämän elämän osalta mitään hyötyä Kristuksessa.
Olette yhtä sairaita, köyhiä, kurjia, pelokkaita, vihaisia, -
katkeria, kielteisiä ja masentuneita kuin ne, jotka eivät usko Jumalaan.
Uskon, että jotkut teistä ovat todella syntyneet uudesti, -
mutta Kristuksesta ei ole teille hyötyä. Miksi? Tässä se sanotaan.
Jos luotatte ympärileikkaukseen eli lain noudattamiseen -
ja yritätte ansaita Jumalan suosion, Kristuksesta ei ole teille hyötyä.
Paavali puhuu samasta aiheesta jakeissa Gal. 2:19―21 -
"Minä olen Kristuksen kanssa ristiin- naulittu, ja minä elän, en enää minä, -
vaan Kristus elää minussa; ja minkä nyt elän lihassa, -
sen minä elän Jumalan Pojan uskossa, hänen, -
joka on rakastanut minua ja antanut itsensä minun edestäni.
En minä tee mitättömäksi Jumalan armoa, sillä jos vanhurskaus -
on saatavissa lain kautta, silloinhan Kristus on turhaan kuollut."
Jos uskot, että vanhurskautesi tulee lain kautta eli siis siten, -
että ansaitset Jumalan suosion noudattamalla lain käskyjä, -
Kristuksesta ei ole sinulle hyötyä. Niinhän Paavali sanoo tässä.
Jos luotat omiin tekoihisi ja uskot, että vanhurskaus tulee niiden kautta, -
Kristuksesta ei ole sinulle hyötyä. Jotkut luottavat tekoihinsa osittain.
Heistä tarvitaan sekä Jeesus Pelastajana että omia tekoja.
Tällainen armon ja lain noudattamisen yhdistelmä on täysin kieroutunut.
Paavali puhuu tästä samasta asiasta Roomalaiskirjeen luvussa 11.
Tärkeintä on se, mitä Jeesus teki puolestamme, -
ja Jumalan armo pelastaa meidät, ei oma hyvyytemme tai pyhyytemme.
Room. 11:6 "Mutta jos valinta on armosta, niin se ei ole enää teoista, -
sillä silloin armo ei enää olisikaan armo."
Tämä oli vähän monisanaisesti sanottu, mutta se tarkoittaa, -
että pelastumme joko armosta ja Jeesuksen työn kautta -
tai omien tekojemme kautta, mutta näiden yhdistelmä ei toimi.
Jos Jeesuksen työhön lisää mitään, lopputulos on nolla.
Sen voi vain ottaa uskossa vastaan. Silloin saamme kaiken.
Jeesuksen ristintyöhön ei siis voi lisätä mitään.
Paavali siis sanoo tässä, että jos luotamme lain tekoihin, -
Kristuksesta ei ole meille hyötyä. Silloin teemme armon turhaksi, -
koska uskomme, että vanhurskaus tulee omien tekojemme kautta.
Jos et näe elämässäsi kristinuskon hyötyjä, se johtuu siitä, -
ettet todella luota Jumalan armoon. Siinä on kylliksi, jos vain uskot niin.
Silloin voimme jakeen 2. Kor. 9:8 mukaan tehdä ylenpalttisesti hyvää.
Palaan jakeeseen Gal. 5:3 "Ja minä todistan taas jokaiselle ihmiselle, -
joka ympärileikkauttaa itsensä, -
että hän on velvollinen täyttämään kaiken lain."
Muistutan vielä, että Paavali oli itse ympärileikattu. Se ei ole väärin, -
eikä ole väärin käydä kirkossa, maksaa kymmenyksiä tai rukoilla.
Tarvitsemme noita asioita, mutta uskomme ei saa perustua niihin.
Emme saa uskoa, että Jumala palkitsee hurskaat tekomme.
Meidän tulee nöyrtyä ja myöntää, että vaikka teemme kaiken tuon, -
pelastumme vain Jumalan armosta. Tekomme ovat reaktio siihen, -
eivät jotain, johon Hänen pitäisi reagoida. Siinä on valtava ero.
Paavali siis todistaa jokaiselle, joka luottaa ympärileikkaukseensa, -
että tämä on velvollinen noudattamaan kaikkea lakia.
Hän sanoi samaa jakeessa Gal. 3:10, jonka luimme aiemmin.
"Sillä kaikki, jotka perustautuvat lain tekoihin, ovat kirouksen alaisia; -
sillä kirjoitettu on: 'Kirottu olkoon jokainen, joka ei pysy kaikessa, -
mikä on kirjoitettuna lain kirjassa, niin että hän sen tekee'."
Lakia ei voi noudattaa sinnepäin. Sitä pitää noudattaa täydellisesti.
Jos teet yhdenkin virheen, et saa 99:ää prosenttia pisteistä, vaan nolla.
Jos siis joku luottaa omiin tekoihinsa, hänen on noudatettava koko lakia.
Gal. 5:4 "Te olette joutuneet pois Kristuksesta, -
te, jotka tahdotte lain kautta tulla vanhurskaiksi; -
te olette langenneet pois armosta." Tämä on kovasti sanottu.
Moni luulee, että "armosta langennut" on menettänyt pelastuksensa.
En usko, että Paavali tarkoittaa sitä. On monia, jotka uskovat Herraan -
ja ovat todella syntyneet uudesti. He ovat matkalla Herran luo, -
mutta he yrittävät tulla vanhurskaiksi eli ansaita Jumalan hyväksyntää -
omien tekojensa perusteella. He ovat langenneet armosta.
Heillä on kyllä pelastus, mutta he eivät vaella armossa eli evankeliumissa.
Jakeissa Gal. 1:6―7 Paavali käyttää näitä sanoja synonyymeinä.
He eivät vaella armossa, vaan teoissa ja yrittävät ansaita Jumalan suosion.
He ovat langenneet pois armosta, -
eikä Kristuksesta ole heille hyötyä.
Todella monet elävät nykyisin näin. Heidän suhteensa Jumalaan -
ei perustu uuteen liittoon, vaan he yhdistelevät uutta ja vanhaa liittoa.
Gal. 5:5 "Sillä me odotamme uskosta vanhurskauden toivoa Hengen kautta.
Sillä Kristuksessa Jeesuksessa ei auta ympärileikkaus -
eikä ympärileikkaamattomuus, vaan rakkauden kautta vaikuttava usko."
Jumala hyväksyy meidät uskon takia, jos otamme tuon rakkauden vastaan.
Hepr. 11:6 "Mutta ilman uskoa on mahdoton olla otollinen".
Olet Jumalalle otollinen uskosi vuoksi, et tekojesi.
Uskosi tulee vaikuttamaan tekoihisi, mutta niistä ei tule ikinä täydellisiä.
Siksi sinun tulee panna toivosi Jeesuksen tekoon, ei omiin tekoihisi.
Gal. 5:7 "Te juoksitte hyvin; kuka esti teitä olemasta totuudelle kuuliaisia?"
Kun galatalaiset ottivat ensi kertaa evankeliumin vastaan, -
Paavali oli yksi niistä, jotka kertoivat sen heille. Se sanotaan luvussa 3.
Gal. 3:1 "Oi te älyttömät galatalaiset! Kuka on lumonnut teidät, -
joiden silmäin eteen Jeesus Kristus oli kuvattu ristiinnaulittuna?"
Paavali saarnasi itse heille ja teki heille selväksi, -
että Jeesus kuoli heidän puolestaan -
ja että he tulivat vanhurskaiksi Jeesuksen tähden, eivät tekojensa.
Alussa he juoksivat hyvin. He siis aloittivat uskossa Herraan, -
mutta sitten he kuulivat muiden sanovan, ettei se riittänyt.
Piti myös elää pyhää elämää. Niinpä he yrittivät yhdistää -
luottamuksen omiin tekoihinsa siihen, mitä Jeesus oli tehnyt.
He eivät enää luottaneet yksin Jeesukseen. Näin tapahtuu tänäänkin.
Kasvoin seurakunnassa, joka panosti vahvasti evankeliointiin -
ja halusi, että ihmiset tulisivat uskoon. Jokainen sai tulla -
Jumalan luo sellaisena kuin oli. Saarnasimme armoa kadotetuille.
Kerroimme, että Jumala rakasti heitä. Vaikka he elivät synnissä, -
sanoimme heille, että Jumala rakasti heitä silti.
Uskovia koskivat eri säännöt. Jos uskova teki samaa kuin ei-uskovat, -
saarnasimme heille Jumalan vihaa, poistimme synnintekijän luotamme -
ja sanoimme, että synnin takia mikään ei toiminut hänen elämässään.
Tämä on epäjohdonmukaista. Paavali puhui samasta asiasta.
Galatalaiset aloittivat uskossa, mutta alkoivat sitten uskoa tekoihinsa.
Room. 5:8 "Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Monet irrottavat tämän jakeen asia- yhteydestään. Olen tehnyt niin myös.
Ei ole väärin sanoa, että Jumala rakastaa syntisiä -
ja että Kristus kuoli puolestamme, kun olimme vielä syntisiä.
Paavali kuitenkin käyttää tätä askelmana kohti seuraavaa jaetta: -
"Paljoa ennemmin me siis nyt, kun olemme vanhurskautetut -
hänen veressään, pelastumme hänen kauttansa vihasta."
Jos kerran voimme uskoa, että Jumala antoi meille rakkautensa, -
kun olimme syntisiä, kuinka paljon enemmän Hän rakastaa meitä nyt?
Keskiverto kristitty uskoo, että Hän rakastaa meitä vähemmän nyt.
Hän saarnaa ei-uskovalle armoa ja hyväksyntää -
ja lakia, vihaa, tuomiota ja torjuntaa sille, joka on jo syntynyt uudesti.
Se on Raamatun vastaista.
Kol. 2:6 "Niinkuin te siis olette omaksenne ottaneet Kristuksen -
Jeesuksen, niin vaeltakaa hänessä".
Jos olet pelastunut tulemalla Jumalan luo sellaisena kuin olet -
ja vetoamalla Hänen armoonsa ja hyvyyteensä, -
sinun tulisi saada samalla tavalla paraneminen, siunaus, ilo ja rauha.
Sinun ei tulisi tarjota suorituksiasi rukousvastauksen hintana, -
mutta useimmat tekevät niin.
Jos ei-uskova olisi tullut humalassa lapsuuden seurakuntaani, -
suurin osa tuon seurakunnan jäsenistä olisi saarnannut hänelle armoa -
ja sanonut: "Jumala rakastaa sinua. Hänellä on sinulle hyvä suunnitelma.
Voit vapautua alkoholin orjuudesta. Haluatko antaa elämäsi Jeesukselle?"
Jos humalainen sanoisi, ettei ansaitse sitä, koska on humalassa -
ja vieläpä kirkossa, useimmat heistä olisivat lainanneet tätä jaetta: -
Room. 5:8 "Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Mutta jos tuo mies syntyisi uudesti ja tulisi seuraavallakin viikolla -
humalassa kirkkoon, nuo samat ihmiset sanoisivat, -
että hän tekee syntiä eikä Jumala sen vuoksi vastaa hänen rukouksiinsa.
He saarnaisivat hänelle torjuntaa, koska useimmat eivät usko, -
että Jumala rakastaa ja armahtaa meitä paljoa ennemmin nyt.
Jos Jeesus rakasti sinua niin, että kuoli puolestasi, kun olit syntinen, -
eikö Hän rakasta sinua nyt, kun olet Hänen, vaikka sotketkin asiasi?
Sanonko näin rohkaistakseni ihmisiä elämään synnissä? En.
Jos ymmärtäisit, että Jumala rakastaa sinua uskovana, -
vaikka teet syntiä ja sotket asiasi, -
tämä Jumalan ansaitsematon rakkaus koskettaisi sydäntäsi niin, -
että sen seurauksena eläisit vahingossa pyhempää elämää -
kuin ennen ponnistelujesi kautta. Jumalan rakkaus pakottaisi sinua.
Gal. 5:7 "Te juoksitte hyvin; kuka esti teitä olemasta totuudelle kuuliaisia?
Houkutus siihen ei ole hänestä, joka teitä kutsuu.
Vähäinen hapatus hapattaa koko taikinan."
Joku luottaa omiin suorituksiinsa ja lakiin vain ihan pikkuisen -
ja on pääosin Jumalan armon varassa. Eikö se kelpaisi?
Kuten luimme jakeesta Room. 11:6, emme voi yhdistää armoa ja tekoja.
Sinun pitää uskoa joko Jeesukseen tai itseesi, ei vähän molempiin.
Gal. 5:9 "Vähäinen hapatus hapattaa koko taikinan."
Jos lisäät vähänkin omia tekoja ja sanot, että on täytettävä -
jokin minimistandardi, jotta Jumala rakastaisi ja siunaisi meitä, -
olet pilannut koko taikinan. Olet muuttanut kaiken.
Joko pelkkä usko Jeesukseen tai usko omiin tekoihisi, ei molempia.
Jae 10 "Minulla on teihin se luottamus Herrassa, -
että te ette missään kohden tule ajattelemaan toisin; -
mutta teidän häiritsijänne saa kantaa tuomionsa, olkoon kuka hyvänsä."
Puhuin tästä pastorikonferenssissa Englannissa vuonna 2014.
Tämä on kirjoitettu ihmisille, jotka aloittivat armon varassa, -
mutta sitten lakihenkisyys tuli mukaan kuvioihin ja alkoi väittää, -
että uskon lisäksi täytyy noudattaa näitä ja näitä käskyjä.
"...teidän häiritsijänne saa kantaa tuomionsa, olkoon kuka hyvänsä."
Ne, jotka saarnaavat lakia ja väittävät, ettei Jumala siunaa meitä, -
ellemme noudata tiettyjä käskyjä, saavat kantaa oman tuomionsa.
Heidän julistamansa tuomio kohtaa heidät itsensä.
Olen nähnyt tämän tapahtuvan usein. Ankarat pastorit, -
jotka ovat yrittäneet motivoida ihmisiä elämään tietyllä tavalla, -
ovat kohdanneet oman tuomionsa, sillä eivät itse pysty elämään niin.
Jos saarnaat vihaa ja sanot, että täytyy noudattaa tiettyjä sääntöjä, -
muuten Jumala ei siunaa, jäät itse siunauksista paitsi, -
koska et pysty itsekään elämään omien vaatimustesi mukaan.
Olen nähnyt, että ihmiset päätyvät saarnaamansa tuomion alle.
Sen sijaan armon saarnaajat saavat osakseen armoa, kun tekevät väärin.
Jaak. 2:13 "Tuomio on laupeudeton sille, joka ei ole laupeutta tehnyt; -
laupeudelle tuomio koituu kerskaukseksi."
Jos julistat armoa ja olet lempeä, muut osoittavat sinulle armoa.
Niität sitä, mitä olet kylvänyt. Kylvä siis oikeita asioita.
Julista uutta liittoa, Jumalan armoa ja aitoa evankeliumia.
Älä julista Vanhan testamentin lakia tai yritä sotkea lakia armoon.
Ne eivät sovi yhteen. Ne täydentävät toisiaan, mutta niitä ei voi yhdistää.
Et voi elää yhtä aikaa lain ja armon alla. Se on evankeliumin vääristelyä.
Aikamme on tältä erää lopussa, mutta jatkan tästä ensi kerralla.
Muistutan sinua vielä aiheeseen liittyvästä kirjastani.
Kannattaa hankkia se. Olen varma, että se muuttaa elämäsi.
Opetus on saatavana myös CD- ja DVD-muodossa.
Uskon, että ne voivat muuttaa Jumala-suhteesi täysin.
Kohta saat lisää tietoa tilaamisesta.
Soita tai kirjoita meille jo tänään!
Koko Andrewin opetussarja Jumalan todellisesta luonnosta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonnosta kertovan sarjan neljäs osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Neljäs osa on tänään saatavana viimeistä päivää.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Olet tervetullut tapaamaan Andrewia johonkin näistä tapahtumista: -
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Cason Cruz.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen.
Andrewin työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja osoitteesta charisbiblecollege.org
Jos olet koskaan pohtinut tulemista Charis-kouluun, -
haluan kutsua sinut kampuspäiville.
Ne pidetään raamattukoulumme uusissa tiloissa Coloradossa.
Raamattukoulumme opettajat puhuvat siellä, samoin minä.
Luvassa on hienoa ylistystä, ja vastaamme kysymyksiinne.
Päivien tarkoitus on auttaa sinua tekemään tärkeä päätös siitä, -
haluaako Jumala sinun tulevan raamattukouluumme.
Uskon, että se muuttaisi elämäsi. Olisi hienoa, jos tulisit käymään.
Muista siis 11.―13.3.2015 Coloradon Woodland Parkissa.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki